burgasdotpro/wikipedia huggingface dataset:
Northrop T-38 Talon

Northrop T-38 Talon je americké dvojmiestne dvojmotorové nadzvukové cvičné prúdové lietadlo. Bolo prvým nadzvukovým cvičným lietadlom vôbec a stalo sa v tejto kategórii aj najrozšírenejším. Lietadlá T-38 sú stále v službe u viacerých vojenských letectiev, vrátane USA, ktoré ich doteraz prevádzkujú najviac. Z konštrukcie T-38 vychádzajú ľahké stíhacie lietadlá Northrop F-5 a z neho odvodené typy.
Vznik a vývoj.
Firma Northrop vyvíjala typ T-38 od polovice 50. rokov 20 storočia ako cvičný variant ľahkého stíhacieho lietadla označeného N-156. Velenie letectva v tom čase nemalo o ľahké stíhacie lietadlá záujem, ale chýbala náhrada za vtedy hlavné cvičné prúdové lietadlo Lockheed T-33 Shooting Star, čo o osude lietadla rozhodlo. Prvý z troch postavených prototypov (označovaný ako YT-38) prvýkrát vzlietol 10. apríla 1959. Vývoj lietadla rýchlo pokračoval a už v roku 1961 vstúpilo do služby, kde doplnilo lietadlo pre základný výcvik Cessna T-37 Tweet. V nasledujúcich rokoch sa vyrobilo 1 146 sériových kusov T-38. Predpokladá sa, že na T-38 sa za dobu jeho služby vycvičilo okolo 50 000 pilotov. Vzdušné sily USA sú jednými z mála, ktoré v súčasnosti prevádzkujú nadzvukové cvičné prúdové lietadlá.
T-38 má konvenčnú koncepciu s jednoduchou chvostovou plochou, malým, tenkým krídlom a predným podvozkom. Pilot a inštruktor sedia pod spoločným prekrytom v tandeme. Lietadlo poháňajú dva motory, ktoré majú vstupy vzduchu v koreňoch krídel. Vďaka svojim vysokým výkonom, sa lietadlo prezývalo „biela raketa“ a v roku 1962 vytvorilo niekoľko rekordov v stúpavosti.
Najrozšírenejším variantom lietadla je T-38A, pričom menšie množstvo ich bolo upravených na cvičné streľby. Tieto lietadlá, označené AT-38B, dostali strelecký zameriavač a závesníky na podvesenie výzbroje. V roku 2003 americké vzdušné sily stále prevádzkovali 562 T-38, ktoré sú priebežne modernizované na štandard T-38C. Počíta sa s tým, že budú vyradené až niekedy po roku 2023, kedy ich nahradí typ Boeing T-7 Red Hawk. T-38C sa líši priehľadovým displejom HUD, inštaláciou GPS a ďalších systémov. Strategické letectvo používalo lietadlá T-38 na kondičné lety predovšetkým u druhých pilotov strategických bombardérov.
Ďalšími používateľmi lietadla sú Luftwaffe, portugalské vzdušné sily, turecké vzdušné sily, Vzdušné sily Kórejskej republiky, Vzdušné sily Čínskej republiky a Vojenské námorníctvo USA. Agentúra NASA a spoločnosť Boeing používajú T-38 ako pokusné lietadlo. NASA stroje používa aj k cvičným letom svojich astronautov, pre ktorých sú T-38 tiež dopravným prostriedkom a lietajú na nich po celých USA medzi rôznymi dodávateľmi a strediskami NASA. Malé množstvo lietadiel je v súkromnom vlastníctve.
Nakoniec sa realizoval aj ľahký stíhací variant projektu N-156 a vznikol tak blízky príbuzný T-38, typ Northrop F-5 Freedom Fighter. Viacero lietadiel F-5 sa po vyradení spätne prestavalo na cvičné T-38. Najpokročilejším variantom typu bol Northrop F-20 Tigershark.
Nehody.
Počas služby lietadiel T-38 sa zdokumentovalo vyše 210 nehôd a katapultáží z týchto strojov.
Používatelia.
 Kórejská republika
 Nemecko
 Portugalsko
 Spojené štáty
 Taiwan
 Turecko
Sleep Is the Enemy

Sleep Is The Enemy je tretí štúdiový album kanadského rockového tria Danko Jones. Album vyšiel 17. februára 2006 v Európe, 21. februára v Kanade a 23. mája v USA. Skladba „She's Drugs“ bola obsiahnutá o švédskom upírskom filme "Frostbiten". „Baby Hates Me“ bola úvodnou skladbou WWE Backlash.
Matt DeMatteo

Matthew „Matt“ DeMatteo je kanadský hudobný producent, textár, inžinier, hudobník a spevák. Od roku 2000 je vlastníkom a prezidentom Record High Productions Ltd v Toronte.
V mladosti navštevoval Humberside Collegiate Institute. Medzi rokmi 1990 a 1994 robil inžiniera v Reaction Studios a od roku 1995 do roku 2002 inžiniera, manažéra a producenta pre Presence Sound v Toronte.
Ľudová strana (Španielsko)

Ľudová strana (po španielsky Partido Popular, skratka PP) is a konzervatívna kresťansko-demokratická politická strana pôsobiaca v Španielsku.
Ľudová strana vznikla v roku 1989 transformáciou Ľudovej aliancie (AP), strany, ktorú založil v roku 1976 ako alianciu post-frankovských strán bývalý minister z čias Francovho režimu, Manuel Fraga. Nová strana PP spojila konzervatívnu AP s viacerými malými kresťansko-demokratickými a liberálnymi stranami, pričom túto fúziu nazvala "reformný centrizmus". Manuel Fraga dostal v roku 2002 titul "zakladajúceho predsedu". Mládežnícka organizácia pri PP je Nové generácie ("Nuevas Generaciones, NNGG"). 
PP je na európskej úrovni členom stredopravej Európskej ľudovej strany (EĽS) a poslanci za PP sú členmi frakcie EĽS v Európskom parlamente. PP je tiež členom Centristickej demokratickej internacionály a Medzinárodnej demokratickej únie. Ľudová strana bola jedným zo zakladateľom Inštitútu Roberta Schumana v Budapešti pre rozvoj demokracie v Strednej a Východnej Európe.
Po korupčnom škandále, tzv. prípade Gürtel, Národný súd v máji 2018 rozhodol o vine strany zo zavedenia systému korupčného správania. V následnosti na rozsudok dolná komora parlamentu vyvolala hlasovanie o nedôvere vláde Mariana Rajoya, ktoré bolo 1. júna 2018 úspešné (ako prvé v dejinách Španielska po Francovi). Rajoy v júni 2018 odstúpil z čela PP, nahradil ho Pablo Casado. V januári 2021 bola Ľudová strana druhou najsilnejšou stranou v oboch komorách Generálnych kortesov, ako aj v Európskom parlamente a hlavnou opozičnou silou v krajine.
Fine Line

Fine Line je druhý štúdiový album anglického speváka Harryho Stylesa, ktorý vyšiel 13. decembra 2019 cez vydavateľstvá Columbia a Erskine Records. Nahrávka obsahuje žánre ako rock, pop a pop rock s prvkami prog-popu, psychedelického pop, folku, soulu, funku a indie popu.
Z albumu boli vydané štyri single – „Lights Up“, „Adore You“, „Falling“ a „Watermelon Sugar“. "Fine Line" debutoval na tretej priečke UK Albums Chart a čísle jeden rebríčka "Billboard" 200 – tým sa stal Stylesovým druhým po sebe idúcim albumom číslo jeden v Spojených štátoch.
Iľja Skoček

Ing. arch. Iľja Skoček (* 12. jún 1930, Brno – † 3. február 2022, Bratislava) bol slovenský architekt a urbanista, aktívny v druhej polovici 20. storočia. Spolu s Ferdinandom Končekom a Ľubomírom Titlom bol významným predstaviteľom neskorej moderny na Slovensku.
Vzdelanie a profesionálna kariéra.
V rokoch 19481952 študoval na Fakulte architektúry a pozem­ného staviteľstva Slovenskej vysokej školy technickej v Brati­slave a v rokoch 19531956 na Akadémii výtvarných umení v Prahe.
Pôsobil v Bratislave v Stavoprojekte (19521953 a 19561968), v Združení projektových ateliérov pri ZSA (19681970), Projektovom ústave spoločenských stavieb (19701973), Štátny projektový a typizačný ústav (19731989), v Ateliéri A70 (19891992) a Ateliéri S&amp;S (19922006) a v Alžíri, v Alžírsku (19811984).
Na viacerých projektoch spolupracoval so svojimi rovesníkmi Ferdinandom Končekom a Ľubomírom Titlom. Profesionálne pôsobil aj v Alžírsku.
V rokoch 19771982 bol členom predsedníctva Zväzu slovenských architektov.
Osobný život.
Mal šesť detí, traja synovia sú architekti.
Náboženská spoločnosť Jehovovi svedkovia v Slovenskej republike

Náboženská spoločnosť Jehovovi svedkovia v Slovenskej republike, skrátene tiež Jehovovi svedkovia alebo Svedkovia Jehovovi, hovorovo jehovisti, je náboženská spoločnosť pôsobiaca na Slovensku, súčasť celosvetovej organizácie Jehovovi svedkovia. V roku 2011 sa k spoločnosti prihlásilo 17 222 obyvateľov Slovenska (0,38 %).
Historický vývoj.
Na území Československa sa idey Svedkov Jehovových začali objavovať ešte pred I. svetovou vojnou. Náboženstvo priniesli z USA navrátilci vracajúci sa z prác. Ešte za života Charlesa Russella (do roku 1916) vznikol na Slovensku prvý Slovenský biblický zbor. Okrem toho tu cez pobočku v Barmen-Elberfelde začali pôsobiť tiež nemeckí bádatelia.
Po vzniku Československa sa začali šíriť veriaci Jehovových svedkov najmä v Česku. V rokoch 1924-1925 vybudovali v Brne stredisko, ktoré začalo rozširovať jehovistické publikácie, najmä Strážnu vežu. Činnosť Jehovových svedkov bola oficiálne zlegalizovaná Ministerstvom vnútra ČSR v roku 1932. Pred rozpadom Česko-Slovenska bolo na jeho území 1166 zvestovateľov. Po rozpade Česko-Slovenska a vzniku Protektorátu Čechy a Morava boli svedkovia v protektoráte zakázaní, na Slovensku boli sledovaní, avšak ich činnosť bola naďalej povolená. Po druhej svetovej vojne bola činnosť Jehovových svedkov obnovená v celoštátnom rozsahu a v roku 1946 bolo v Československu evidovaných 1 209 zvestovateľov. V roku 1947 v Brne a naposledy v roku 1948 v Prahe sa konali zjazdy Svedkov. V roku 1949 boli Jehovovi svedkovia komunistickým režimom zakázaní. Napriek tomu ich počet rástol: v roku 1950 ich bolo 2 882, v roku 1951 už 3 705. V roku 1960 nastal rozkol v rámci Svedkov. Časť organizácie na čele s B. Mullerom sa usilovala o legalizáciu a spoluprácu so štátom, zvyšná časť to odmietala. Kolaborantská iniciatíva najneskôr po novembri 1989 zanikla, kým činnosť Svedkov bola opäť obnovená.
V samostatnom Slovensku boli Jehovovi svedkovia ako náboženská spoločnosť oficiálne zaregistrovaní Ministerstvom kultúry SR 24. marca 1993. Približne rok predtým sa skúmalo, či registrácia nie je v rozpore so slovenskou legislatívou, najmä čo sa týka kontroverzného odmietania krvnej transfúzie veriacimi svedkami. Pri poslednom sčítaní obyvateľov, domov a bytov (SODB) v roku 2011 sa Jehovovi svedkovia stali šiestou najpočetnejšou náboženskou spoločnosťou na Slovensku, prihlásilo sa k nim 17 222 obyvateľov Slovenska. , hlavné sídlo majú v Bratislave-Rači. Jehovovi svedkovia tlačia svoju literatúru v tlačiarňach, ktoré nazývajú Bétel. V týchto tlačiarňach pracujú výlučne dobrovoľníci.
Organizácia a učenie.
Jehovovi svedkovia na Slovensku evidujú 132 zborov, v rámci ktorých pôsobí 11 147 počet zvestovateľov, ktorí vyučujú z Biblie.
Hlavné náboženské obrady spoločnosti sú zhromaždenia, ktoré sa konajú dvakrát do týždňa. Členovia organizácie sa navzájom oslovujú ako bratia a sestry.
Niekedy býva zaraďovaná medzi protestantské cirkvi, Jehovovi svedkovia sa však sami označujú za nezávislých kresťanov.
Kontroverzie.
Pre svoju uzavretosť a prísne návyky bývajú Jehovovi svedkovia vonkajšími komentátormi a ľuďmi, ktorí spoločnosť opustili, označovaní za sektu.
Sestry Jukinové

Olga Gennadijevna Jukina (rus. О́льга Геннáдьевна Ю́кина; * 23. október 1953, Moskva, ZSSR – † 29. január 2005, Moskva, Rusko) a Taťjana Gennadijevna Jukina (rus. Татья́на Генна́дьевна Ю́кина; * 23. október 1953, Moskva, ZSSR – † 31. marec 2011, Moskva, Rusko) boli sovietske detské herečky-dvojičky.
Životopis.
Matka sa rozhodla, že Taťjana ani jej sestra-dvojička Olga Jukina nebudú herečky. Vyštudovali strojárenskú priemyselnú školu a potom spoločne pracovali v cestovnej kancelári Inturist, sprevádzali ruských turistov na cestách do zahraničia. Od roku 1995 pracovali vo Vojenskom komisariáte. Sú pochované v Moskve na Pokrovskom cintoríne.
Ř

Ř alebo ř je písmeno, ktoré sa vyskytuje v češtine, sliezštine a hornolužickej srbčine. V poľštine a kašubčine jestvuje digraf rz, ktoré sa síce podobá na ř, ale predstavuje skôr zníženú alveolárnu vibrantu. 
Čeština.
V češtine predstavuje Ř zvýšenú alveolárnu vibrantu.
Slezština.
V sliezštine predstavuje Ř neznelú retroflexnú frikativu. 
Hornolužická srbčina.
V hornulužickej srbčine predstavuje Ř neznelú postalveolárnu frikativu.
Abd al-Fattáh as-Sísí

Abd al-Fattáh Saíd Husajn Chalíl as-Sísí (; * 19. november 1954, Káhira) je egyptský prezident úradujúci od júna 2014.
Životopis.
Pôvodne bol ako vojak z povolania náčelníkom generálneho štábu egyptských ozbrojených síl a zároveň ministrom obrany a vojenskej výroby vo vláde premiéra Hišáma Kandila. As-Sísí nariadil 3. júla 2013 zosadiť po masových nepokojoch prezidenta Muhammada Mursího z radov Moslimského bratstva; od tých čias zastával okrem funkcie ministra obrany i funkciu prvého podpredsedu vlády v kabinete Házima al-Biblávího. Dňa 27. januára 2014 bola ohlásená Sísího kandidatúra na egyptského prezidenta v rámci volieb plánovaných na máj. Biblávího vláda podala 24. februára demisiu, aby maršalovu prezidentskú kandidatúru podporila. Prezidentské voľby Sisi s veľkým náskokom vyhral. Po zložení prísahy 8. júna 2014 sa stal egyptským prezidentom.
Medzinárodná povesť.
Závery Rady pre zahraničné veci EÚ z 21. augusta 2013 uvádzajú, že členské štáty sa dohodli, že v prípade Egypta pozastavia licencie na vývoz všetkého vybavenia, ktoré môže byť použité na vnútornú represiu, a urobia prieskum svojej spolupráce s Egyptom v oblasti bezpečnosti.
Európsky parlament vydal 10. marca 2016 uznesenie, v ktorom odsúdil umučenie Giulia Regeniho ako ďalšie na dlhom zozname nútených zmiznutí, ku ktorým došlo v Egypte od júla 2013 a ktoré sa stretávajú s beztrestnosťou. Ohľadom Regeniho umučenia taliansky minister zahraničných vecí Paolo Gentiloni uviedol, že jeho telo vykazovalo známky "neľudského, zvieracieho, neprijateľného násilia".
Spomínané uznesenie Európskeho parlamentu pripomína tiež, že od júla 2013 bolo podľa egyptských orgánov zadržaných viac ako 22 000 osôb. Následne žiada okamžité a bezpodmienečné prepustenie všetkých osôb zadržiavaných a odsúdených len na základe toho, že uplatňovali svoje právo na slobodu prejavu a pokojné zhromažďovanie.
Ű

Ű [ˈYː] alebo ű [ˈyː] je tridsiatym siedmým (v skrátenej verzii) a tridsiatym ôsmým (v rozšírenej verzii) písmenom maďarskej abecedy. Nazýva sa aj ako "u s dvomi čiarkami". Vyskytuje sa v slovách ako "űrhajó" (vesmírna loď), "űrtartalom" (objem) alebo "űr" (vesmír).
Výbežok

Výbežok ( alebo , ) je dlhá a úzka časť územia štátu alebo iného územného celku, ktorá výrazne vyčnieva zo zvyšku územia a je obklopená jedným alebo viacerými inými územiami podobného typu.
Výbežky sú podobné polostrovom, no narozdiel od polostrovov nie sú z väčšiny obklopené vodou (i keď niektoré výbežky môžu mať aj dlhé pobrežie), ale sú vymedzené hranicami.
Minerál (rozlišovacia stránka)

Minerál (iné názvy: [najmä v druhom význame] minerálna látka; variantné množné číslo [najmä v druhom význame] minerálie) môže byť:
Minerálna látka (výživa)

Minerálna látka (iné názvy: minerál, minerálna živina, nepresne: elektrolyt) môže byť:
Minerálne látky u človeka.
Minerálne látky (podľa definície c) tvoria asi 4,7 % hmotnosti ľudského tela. Najviac je v tele solí vápnika a fosforu. Tieto sú v kostiach a zuboch, kde zabezpečujú tvrdosť týchto orgánov. Okrem toho nájdeme v tele sodík, draslík, síru, chlór, horčík a vo veľmi malom množstve železo, jód, zinok, meď a kobalt. Potrebné množstvo minerálnych látok v tele obyčajne zabezpečuje normálna pestrá strava, ale napríklad počas rastu, tehotenstva či dojčenia je vhodné zabezpečiť vyšší prísun najmä vápnika a železa.
Krupp

Krupp je označenie nemeckej obchodnej spoločnosti spojenej s rodinou Kruppovcov z nemeckého Essenu, ktorá je známa produkciou ocele a najmä zbraní - delostreleckých zbraní, tankov, munície a inej výzbroje. Rodinná firma Friedrich Krupp AG (Friedrich Krupp AG Hoesch-Krupp po získaní Hoesch AG v roku 1991, existovala do roku 1999), bola na začiatku 20. storočia najväčšou spoločnosťou v Európe. Krupp bol popredným výrobcom zbraní v Nemecku v oboch svetových vojnách. Od tridsaťročnej vojny až do konca druhej svetovej vojny firma vyrábala bojové lode, ponorky, tanky, húfnice, zbrane, inžinierske siete a stovky ďalších komodít.
Lover (album)

Lover je siedmy štúdiový album americkej speváčky-skladateľky Taylor Swift, ktorý vyšiel 23. augusta 2019 prostredníctvom vydavateľstva Republic Records. Producentmi sú Jack Antonoff, Louis Bell, Frank Dukes a Joel Little. "Lover" primárne zahŕňa žánre ako pop, synth-pop, electropop a pop rock s retro štýlom a ďalšími žánrami – country, funk, dream pop, folk, rock and roll, R&amp;B, bubblegum pop, pop punk a indie pop.
Charles Michel

Charles Michel (* 21. decembra 1975, Namur, Belgicko) je belgický právnik, politik, bývalý predseda vlády Belgického kráľovstva a úradujúci predseda Európskej rady. 
Charles Michel vyštudoval právo na Bruselskej univerzite (Université Libre de Bruxelles) a na Amsterdamskej univerzite (University of Amsterdam) v roku 1998. Keď doštudoval, stal sa právnikom v Bruseli a zároveň vstúpil do politiky, o ktorú sa od mladého veku zaujímal. Jeho kandidatúra bola úspešná a v roku 1999 sa stal poslancom federálneho parlamentu. Rok potom bol zvolený za valónskeho ministra vnútra a štátnej služby a v roku 2007 sa stal federálnym ministrom rozvojovej spolupráce. 
V tomto čase zastával tiež funkciu starostu mesta Wavre, ktorým bol v rokoch 2006 až 2014. 
Politická strana Reformné hnutie (Mouvement Réformateur) bola miestom, kde bol Charles Michel vo funkcii hovorcu v rokoch 2004 až 2011 a v 2011 sa stal jej predsedom.
V októbri 2014 sa stal predsedom vlády Belgického kráľovstva a od 1. decembra 2019 je predsedom Európskej rady. V súvislosti s vymenovaním do tejto funkcie 2. júla 2019 povedal: „"Vymenovanie za predsedu Európskej rady je pre mňa veľká zodpovednosť a úloha, ktorú budem plniť s odhodlaním. Mojím cieľom je zjednotená Európa, ktorá berie ohľad na národnú rozmanitosť. Podstatou Európskej únie je solidarita, sloboda a vzájomný rešpekt. A ja budem tieto hodnoty presadzovať."“""
Partnerka Charlesa Michela sa volá Amélie, majú dve dcéry a syna, ktorého má Charles Michel z predchádzajúceho vzťahu a žijú v meste Wavre. Má rád poéziu, hrá tenis a rád jazdí na motorke.
Katarína Máliková

Katarína Máliková (* 13. október 1990, Polomka) je slovenská speváčka, klaviristka, hudobná skladateľka a producentka, držiteľka štyroch cien Radio Head Awards.
Životopis.
Vyštudovala klasický klavír a kompozíciu na Konzervatóriu J. L. Bellu v Banskej Bystrici a neskôr pokračovala v štúdiu kompozície na VŠMU v Bratislave, AMUZ v Krakove a na Akadémii umení v Banskej Bystrici. Už v detstve a neskôr aj počas štúdia na konzervatóriu sa zúčastňovala klavírnych a skladateľských súťaží (Klavír 2000, Klavír 2002 Rožňava – 2. a 3. miesto, Celoslovenská skladateľská súťaž Talent Revúca 2002 a 2004 (obe prvé miesta), Súťaž slovenských konzervatórií v odbore skladba 2008 (1. miesto), Súťaž slovenských konzervatórií v komornej hre 2009, kategória klavírne duá (2. miesto) a iné.
Svoj debutový album "Pustvopol" vydala v roku 2016. Album získal uznanie kritikov a ocenenia na Slovensku aj v zahraničí. Máliková získala v roku 2016 štyri nominácie a vyhrala tri ceny Radio Head Awards za debut roka, najlepší album roka (cena kritikov) a nahrávka roka v kategórii world music/folk. Tiež získala cenu expertov na českom hudobnom festivale Crossroads showcase festival v Ostrave v roku 2017. V roku 2019 vydala svoj druhý album, "Postalgia". Postalgia vyhrala cenu novinárov za najlepší album roka na Radio Head Awards 2019. Máliková je autorkou divadelnej aj filmovej hudby. V roku 2020 napísala hudbu pre celovečerný koprodukčný film "Kryštof".
Digitálne hodinky

Digitálne hodinky sú jedným z druhov náramkových hodiniek a primárne slúžia na zobrazovanie času. Na rozdiel od analógových hodiniek, ktoré zobrazujú čas prostredníctvom ručičkových ukazovateľov, zobrazujú presný čas prostredníctvom vstavaného LCD displeja. Zvyčajne sú poháňané batériovým pohonom (Quartz) a okrem ich primárnej funkcie, ktorou je zobrazovanie času, majú digitálne hodinky množstvo ďalších funkcií. Sem môžeme zaradiť napríklad stopky, digitálny ukazovateľ dátumu, budík, alebo kompas a podsvietenie displeja, prostredníctvom LED žiarovky.
Princíp fungovania.
Na rozdiel od analógových (klasických hodiniek s ukazovateľmi), zobrazujú digitálne hodinky údaje na digitálnom displeji. Čas je zobrazený prostredníctvom čísel, rovnako ako na digitálnych kalkulačkách a ďalších zariadeniach vybavených digitálnym displejom. Čísla sú vyobrazené prostredníctvom tzv. sedem segmentového displeja (SMD 7).
História.
Za historicky prvé hodinky, ktoré zobrazovali čas digitálne a nie prostredníctvom analógového ukazovateľa, môžeme považovať prototyp hodiniek Pulsar P1 z roku 1970. Podľa slov samotného riaditeľa divízie Pulsar spoločnosti Hamilton Watch Company, ktorá tieto hodinky vyvinula, bol inšpiráciou k ich vzniku známy sci-fi film od Stanleyho Kubricka - 2001: Vesmírna odysea.
Nevýhody.
Za najväčšiu nevýhodu hodiniek s LCD displejom sa všeobecne považuje ich horšia viditeľnosť na slnečnom svetle. LCD displej je taktiež známy tým, že polarizuje svetlo. Ak má ich nositeľ na tvári napríklad polarizačné okuliare, môže mať taktiež problém s dobrou viditeľnosťou údajov na takomto displeji.
Súčasnosť.
V súčasnosti patrí k popredným predstaviteľom digitálnych hodiniek japonský výrobca, značka Casio. Táto značka hodiniek je známa okrem iného výrobou odolných hodiniek Casio G-Shock, ktoré patria k známym edíciám digitálnych hodiniek. Okrem tejto modelovej rady produkuje výrobca aj retro digitálne hodinky Casio Vintage, ale aj hodinky z kolekcií Wave Ceptor, alebo Youth.
Do popredia sa v súčasnosti dostávajú aj inteligentné hodinky, ktoré sa zvyčajne označujú anglickým názvom „smart watches“ - smart hodinky. Tento typ digitálnych hodiniek poskytuje svojmu užívateľovi nielen prehľad o aktuálnom čase, ale aj pokročilé funkcie ako merač spálených kalórií, prepojenie so smartfónom cez technológiu Bluetooth, prijímanie textových správ a pod. Inteligentné hodinky produkuje dnes množstvo firiem, medzi najznámejšie patria technologické giganty, ako napríklad Apple, Samsung, športové značky Suunto, Garmin, ale aj klasické značky hodiniek, akými sú Michael Kors, Fossil, Emporio Armani a veľa ďalších.
Sluha ľudu

Sluha ľudu () je ukrajinská politická strana, ktorej vznik bol ohlásený 2. decembra 2017 a úradne bola zaregistrovaná 31. marca 2018. Založil ju Ivan Bakanov. Strana je pomenovaná po zábavnej ukrajinskej relácii "Sluha narodu". V seriáli hral aj Volodymyr Zelenskyj, súčasný prezident Ukrajiny.
V roku 2019 bola strana "Sluha ľudu" úspešná dvakrát:
Paul Rudd

Paul Rudd (angl. Paul Stephen Rudd * 6. apríl 1969, Passaic, New Jersey, USA) je americký herec a komik. V júli 2015 získal svoju hviezdu na Hollywoodskom chodníku slávy. 
Detstvo a mladosť.
Narodil sa v meste Passaic v štáte New Jersey. Pochádza zo židovskej rodiny. Keď mal Rudd desať rokov, jeho rodina sa presťahovala do Kansasu. Študoval na American Academy of Dramatic Arts spoločne s hercom Matthewom Lillardom. 
Kariéra.
Jeden z jeho prvých úspešných filmov, bol film "Clueless" s Aliciou Silverstone, z roku 1995. Film mal úspech, preto Rudda obsadzovali aj do iných filmoch. Napríklad "Halloween: The Curse of Michael Myers" (1995) či "The Cider House Rules" (1999), za ktorý získal nomináciu SAG za vynikajúce obsadenie filmu.
V roku 2002 bol obsadený ako Mike Hannigan, v seriáli "Friends". Jeho filmová rola sa neskôr ožení s Phoebe Buffay, ktorú hrala Lisa Kudrow.
Rok 2004 začal spolupracovať s režisérom a producentom Juddom Apatowom, najskôr na filme "Anchorman: The Legend of Ron Burgundy" a v roku 2005 spolupracovali znovu, tento krát vo filme "The 40 Year-Old Virgins". V roku 2007, hral v komédií "Knocked Up", kde stvárnil frustrovaného manžela herečky Leslie Mann.
V roku 2012 spoločne s Leslie Mann si zopakovali svoje úlohy z filmu "Knocked Up", v komédií "This Is 40", kde bol im postavám venovaný o dosť väčší priestor.
V decembri 2013 Rudd potvrdil svoju účasť vo filme "Ant-Man", ktorý vyšiel v roku 2015. Svoju rolu Scotta Langa/ Ant-Mana, si tiež zopakoval v ' (2016), tiež v pokračovaní "Ant-Man a Wasp" z roku 2018 a ' (2019). Na rok 2022 sa chystá tretie pokračovanie "Ant-Man 3", kde by mal hrať s Evangeline Lilly.
Súkromný život.
V roku 2003 sa Rudd oženil s Juliou Yaeger, s ktorou sa stretol pri natáčaní filmu "Clueless". Majú dve deti: syna a dcéru. Žijú v meste Rhinebeck v New Yorku. Dňa 1. júla 2015 získal svoju hviezdu na Hollywoodskom chodníku slávy.
Ryan Reynolds

Ryan Rodney Reynolds (* 23. október 1976, Vancouver, Britská Kolumbia, Kanada) je kanadský herec.
Detstvo a mladosť.
Narodil sa ako najmladší zo štyroch bratov vo Vancouveri. Má írskych predkov.
Kariéra.
V roku 2005 sa zviditeľnil vďaka úlohe čašníka Montyho, v komédií "Waiting...", po boku Justina Longa a Anny Farisovej. S Farisovou spolupracoval v rovnakom roku aj v komédií "Just Friends". V rovnakom roku si zahral aj v horore "The Amityville Horror". V roku 2009 sa pripojil k natáčaniu filmu "X-Men Origins: Wolverine", kde stvárnil postavu Deadpoola. V roku 2016 v tejto úlohe dostal väčší priestor v rovnomennom filme. Druhé pokračovanie Deadpoola bolo v roku 2018. V roku 2011 hral v španielskom filme "Enterrado", kde jeho filmová postava bola zaživa pochovaná v rakve.
V roku 2016 získal svoju hviezdu na Hollywoodskom chodníku slávy. Po boku Salmy Hayek a Samuela L. Jacksona hral v dráme "The Hitman's Bodyguard" z roku 2017.
Tiež sa venuje aj dabingu. Svoj hlas prepožičal niekoľkým animovaným postavám, napríklad v seriály "Griffinovci" či "The Croods".
Súkromný život.
V roku 2008 sa oženil s herečkou Scarlett Johanssonovou. Reynolds požiadal o rozvod v decembri 2010 a v júli 2011 boli rozvedení. V roku 2012 sa oženil s herečkou Blake Lively, s ktorou má tri deti.
V roku 2018 sa stal právoplatným americkým občanom.
Matthew McConaughey

Matthew McConaughey (angl. Matthew David McConaughey * 4. november 1969, Uvalde, Texas, USA) je americký herec. V roku 2013 obdržal ocenenie Academy Awards, v kategórii Najlepší herec v hlavnej úlohe. Od roku 2014 má svoju hviezdu na Hollywoodskom chodníku slávy. 
Životopis a kariéra.
McConaughey sa narodil a vyrastal v meste Uvalde v Texase. Má dvoch starších bratov, Michaela a Patricka (ktorí boli adoptovaní). 
Začiatkom 20. rokov bol často obsadzovaný do romantických komédií. V roku 2005 hral v celovečernom filme "Sahara", po boku Penélope Cruz. V roku 2012 hral McConaughey spolu s Channingom Tatumom vo filme "Magic Mike". Film režíroval Steven Soderbergh. V roku 2013 stvárnil postavu Rona Woodroofa vo filme "Dallas Buyers Club". Vďaka filmovej role schudol 22 kilogramov. McConaughey získal vďaka tejto úlohe niekoľko ocenení. V apríli 2014 bol časopisom Time zaradený medzi 100 najvplyvnejších ľudí na svete. V roku 2014 hral v sci-fi "Interstellar". 
V roku 2019 hral v dráme "Serenity", po boku Diane Lanovej a Anne Hathawayovej.
Osobný život.
Od roku 2006 chodil s Camilou Alves. Svoj vzťah spečatili svadbou, dňa 25. decembra 2011. Spoločne majú tri deti.
17. novembra 2014 McConaughey dostal hviezdu na hollywoodskom chodníku slávy.
Immaculata (časopis)

Immaculata (lat. "Nepoškvrnená") je český katolícky časopis vydávaný Minoritmi pre Rytierstvo Nepoškvrnenej, vychádzajúci z ideí sv. Maximiliána Kolbeho a jeho "Rycerza Niepokalanej". Časopis vychádza v roku 1992. Od roku 1994 je vydávaný s cirkevným povolením bp. Vojtěcha Cikrleho.
História.
S myšlienkou vydávať mariánsky orientovaný časopis prišiel MUDr. Bogdan Sikora v roku 1991. V tom čase pracoval ako lekár v Karlovej Studánke. Pri realizácii projektu mu pomáhal P. Josef Petrák, horlivý člen Rytierstva Nepoškvrnenej. Po získaní príslušných povolení od ministerstva, od arcibiskupa Graubnera a od provinciála českých minoritov, P. Hyacinta Skupienia OFM Conv. Prvé vydanie vyšlo v máji 1992 v náklade 5 000 výtlačkov. Prvé čísla vychádzali v Českom Těšíne a náklad sa čoskoro zvýšil na 10 000. Bogdan Sikora kontaktoval predstaveného minoritského kláštora v Brne, P. Josefa Goryla OFM Conv., a dohodli sa na spolupráci - odvtedy časopis vydáva kláštor. Sikora sa rozhodol vstúpiť do rehole a P. Goryl sa postaral o časopis. V prvých rokoch svojej činnosti pôsobila redakcia bez oficiálne vymenovaných šéfredaktorov a iných asistentov. Prvým šéfredaktorom menovaným kapitulou bratov v roku 2002 bol br. Bohdan Heczko OFM Conv., ktorý už predtým pracoval v redakcii a ktorý je v tejto funkcii dodnes (2020).
Charakteristika.
Je to evanjelizačný časopis zameraný na Pannu Máriu, ktorý nadväzuje na poľského "Rycerza Niepokalanej", vydávaného od roku 1922.
Časopis obsahuje množstvo článkov zameraných na rôzne oblasti z teológie, biblistiky, mariológie a dejín Cirkvi. Obsahuje tiež svedectvá, rozhovory alebo správy z celého sveta. To všetko má pomáhať čitateľom prehĺbiť svoju vieru, zasvätiť sa Bohu prostredníctvom Nepoškvrnenej Panny Márie a obnoviť morálku.
Od roku 2005 sa ukazujú aj články v slovenčine.
Dosah.
Časopis odoberajú ľudia nielen z Česka a Slovenska, ale aj z Poľska, Nemecka, Talianska a dokonca aj Kanady či Austrálie.
Harry Styles (album)

Harry Styles je eponymný debutový štúdiový album anglického speváka a skladateľa Harryho Stylesa. Album bol vydaný 12. mája 2017 prostredníctvom Columbia Records a Stylesovho vlastného vydavateľstva, Erskine Records. Producentmi sú: Jeff Bhasker, Alex Salibian, Tyler Johnson a Kid Harpoon. Nahrávka bola opísaná viacerými publikáciami ako kolekcia soft rocku, rocku, Britpopu a popu.
Ako single boli vydané piesne: „Sign of the Times“, „Two Ghosts“ a „Kiwi“. Album získal pozitívny ohlas od hudobných kritikov a debutoval na vrcholoch rebríčkov viacerých krajín, vrátane Austrálie, Kanady, Spojeného kráľovstva a Spojených štátov. V Poľsku, Mexiku, Kanade, Austrálii a Spojených štátoch bol certifikovaný platinovou platňou a v ďalších deviatich krajinách, vrátane Spojeného kráľovstva bol certifikovaný zlatou platňou. Podľa Medzinárodnej federácie fonografického priemyslu (IFPI), bol album "Harry Styles" deviatym najlepšie predávaným albumom roku 2017 s predajom 1 milión kópií. Na jeho podporu sa Styles vydal na koncertné turné s názvom .
Credé/Düwag 4EGTW

Credé/Düwag 4EGTW je typ električky vyrábanej v rokoch 19551958 spoločnosťou Credé s použitím hotových dielov zo závodu Düwag v nemeckom Düsseldorfe. Tento typ bol dodaný výhradne prevádzkovateľovi kasselskej električkovej siete v počte 29 kusov.
Konštrukcia.
4EGTW sú jednosmerné štvornápravové vysokopodlažné motorové električkové vozne. Vozňová skriňa sa skladá z troch článkov, ktoré sú navzájom spojené kĺbmi. Prvý podvozok je hnací, druhý je bežný (bezmotorový). V prvom podvozku sa nachádzajú dva trakčné motory (každý poháňa jednu nápravu). V krajných článkoch sa nachádzajú na pravej strane jedne štvorkrídlové skladacie dvere, v strednom článku dve. Horná časť okien je posuvná. Kabína vodiča sa nachádza v jednom čele vozňa, v zadnom čele sa nachádza iba malý manipulačný panel. Elektrický prúd je odoberaný z trolejového vedenia pantografom na prednom článku. Napájacie napätie pre výzbroj činilo 600 V. Na čele mala električka typu 4EGTW len jeden svetlomet.
Prevádzka.
Vozne 4EGTW boli prevádzkovane v Kasseli do roku 1990. V rokoch 19901991 došlo k odpredaju 10 električiek do Gorzówa Wielkopolského (vozne ev. č. 261, 264, 266, 268, 270, 275–279). Električky dostali č. 201–208, pričom deviaty vozeň nikdy nebol v prevádzke s cestujúcimi, a jedna električka po nehode bola zošrotovaná a nahradená desiatou električkou, pôvodne určenú pre náhradné diely. Vozne 4EGTW sa udržali v prevádzke až do konca 90. rokov 20. storočia. Vozeň č. 205 bol v roku 2000 predaný do hlavného mesta Poľska Varšavy, kde stojí pod holým nebom v poslednom prevádzkovom stave a čaká na rekonštrukciu.
Wegmann/Düwag 6ZGTW

Wegmann/Düwag 6ZGTW je typ električky vyrábanej v rokoch 19661967 a 1970 podnikmi Wegmann v Kasseli s použitím hotových dielov zo závodu Duewag v Düsseldorfe. Tento typ bol dodaný výhradne prevádzkovateľovi kasselskej električkovej siete v počte 17 kusov.
Konštrukcia.
6ZGTW sú obojsmerné šesťnápravové vysokopodlažné motorové električkové vozne. Vozová skriňa električky sa skladá z dvoch článkov, každý z nich je usadený na vlastnom krajnom podvozku a spoločnom podvozku strednom, kde sa nachádza aj kĺbový mechanizmus spájajúci obe časti karosérie. Obaja krajné podvozky boli vybavené trakčným motorom, z ktorých každý poháňal dve nápravy (celkom teda štyri hnacie nápravy), stredný podvozok je bežný (bezmotorový). Na každej strane karosérie sa nachádza štvoro štvorkrídlových skladacích dverí pre cestujúcich. Horná časť okien je otvárateľná, výklopná. Na oboch koncoch vozňa sú umiestnené kabíny vodiča. Elektrický prúd je odoberaný z trolejového vedenia pantografom na prednom článku.
Prevádzka.
Vozne 6ZGTW boli v prevádzke v Kasseli do roku 1999. V rovnakom roku došlo k ich odpredaju do Gorzówa Wielkopolského (vozne ev. č. 306–309, 311, 312–314). Ďalšie dve električky (ev. č. 305 a 310, aj pôvodom z Kasseli) typu 6ZGTW boli zakúpené v roku 2011 od amsterdamského múzea.
Švédska sociálnodemokratická strana

Švédska sociálnodemokratická strana robotnícka (SAP, ) alebo aj Sociálni demokrati () je švédska politická strana, ktorá vznikla v roku 1889. Predsedkyňou strany je od novembra 2021 niekdajšia premiérka a ministerka financií Magdalena Andersson.
Od 7. decembra 2008 sú sociálni demokrati súčasťou červeno-zeleného bloku strán vo Švédsku spolu so Stranou zelených a Ľavicovou stranou.
Politika.
Strana získala najviac hlasov vo všetkých voľbách od roku 1917. S výnimkou krátkeho obdobia boli sociálni demokrati nepretržite vo vláde počas 44 rokov (1932 – 1976). Ďalšie vládne skúsenosti mali možnosť získať v rokoch 1982 – 1991, 1994 – 2006 a od roku 2014.
Strana je napojená na Národnú švédsku konfederáciu odborov, ktorá reprezentuje deväťdesiat percent robotníkov. Sleduje líniu demokratického socializmu. Podporuje myšlienku štátu blahobytu, ktorý sa má dosiahnuť na základe vybraných daní, obhajuje feminizmus a rovnoprávnosť všetkého druhu.
Voľba prezidenta Poľskej republiky v roku 1922 (9. decembra)

Voľba prezidenta Poľskej republiky v roku 1922 sa uskutočnila na schôdzi Národného zhromaždenia Poľskej republiky konanej 9. decembra 1922. Poslancami parlamentu bol za prezidenta zvolený Gabriel Narutowicz. Úradu sa ujal 11. decembra 1922.
Sociálni demokrati

Sociálni demokrati môže byť:
Voľba prezidenta Poľskej republiky v roku 1922 (20. decembra)

Voľba prezidenta Poľskej republiky v roku 1922 sa uskutočnila na schôdzi Národného zhromaždenia Poľskej republiky konanej 20. decembra 1922. Voľby uskutočnili sa iba 11 dní po predchádzajúcich, príčinou bol atentát, pri ktorom novozvolený prezident Gabriel Narutowicz po piatich dňoch v úrade zahynul. V prvom kole zvíťazil s počtom hlasov 298 (57 %) Stanisław Wojciechowski a stal sa v poradí druhým prezidentom Poľskej republiky.
Duewag GT10 NC-DU

Duewag GT10 NC-DU je štvorčlánková električka, ktorá vznikla modernizáciou trojčlánkového modelu Duewag GT8 NC-DU, vyrábaného v závode Duewag v nemeckom Düsseldorfe medzi rokmi 1986 a 1993. Išlo o veľkokapacitný električkový vozeň, ktorý bol vhodný aj pre prevádzku na rýchlodráhu. Celkovo bolo vyrobených 45 kusov, ktoré boli určené pre nemecké mesto Duisburg. V rokoch 19961998 všetky vozne boli rekonštruované na typ GT10 NC-DU dosadením nového nízkopodlažného článku, ktorý bol umiestnený medzi pôvodnými tromi článkami.
Konštrukcia.
GT10 NC-DU je obojsmerný desetinápravový motorový električkový vozeň. Električka sa skladá zo štyroch článkov, ktoré sú navzájom spojené kĺbmi a krycími mechmi. Na každej strane vozovej skrine sa nachádzajú štyri dvere. Kabíny vodiča sú umiestnené na oboch koncoch vozňa. Elektrický prúd je odoberaný z trolejového vedenia pantografom na treťom článku.
Here We Go Again (album)

Here We Go Again je druhý štúdiový album americkej speváčky Demi Lovato. Bol vydaný 21. júla 2009 prostredníctvom vydavateľstva Hollywood Records. Narozdiel od predchádzajúceho albumu s názvom "Don't Forget" (2008), Lovato na ňom nespolupracovala s Jonas Brothers, pretože chcela na ňom pracovať s inými ľuďmi a pristúpiť k nemu osobnejšie. Skladateľmi a producentmi sa stali uznávaní hudobníci ako E. Kidd Bogart, Gary Clark, Toby Gad, John Mayer, Jon McLaughlin, Lindy Robbins a John Fields, ktorí tiež produkovali jej predošlý album "Don't Forget".
"Here We Go Again" obsahuje najmä pop rockový žáner s prvkami power popu, jazz-popu, soulu a popu. Lovato opísala album ako viac „pokojný“ než jej predchádzajúci. Album bol hodnotení kritikmi pozitívne; vyzdvihli najmä to, že sa nespolieha na hlasové manipulácie a namiesto toho ukazuje svoje prirodzené schopnosti. Niektorí kritici ho považujú za chytľavý, zatiaľčo iní príliš predvídateľný a podobný speváčke Kelly Clarkson. V Spojených štátoch album debutoval na prvej priečke rebríčka "Billboard" 200 s predajom 108 tisíc kópií počas prvého týždňa. Celkovo sa predalo cez pol milióna kópií v Spojených štátoch a bol certifikovaný zlatou platňou od RIAA. Medzinárodne album dosiahol top 40 v krajinách ako Austrália, Brazília, Kanada, Grécko, Mexiko, Nový Zéland či Španielsko. V Brazílii bol certifikovaný platinovou platňou.
Rovnomenná pieseň „Here We Go Again“ bola vydaná ako singel 23. júna 2009 a stala sa speváčkiným prvým singlom, ktorý dosiahol top 20 rebríčka "Billboard" Hot 100. Vyvrcholil na priečke č. 15 a bol certifikovaný platinovou platňou. „Remember December“ je názov druhého a zároveň posledného singlu z albumu, ktorý vyšiel len v Európe a to 18. januára 2010. Na podporu albumu sa Lovato vydala na svoje prvé koncertné turné s názvom .
Never Too Loud

Never Too Loud je štvrtý štúdiový album kanadského rockového tria Danko Jones. Bol nahraný v Studio 606 v Los Angeles, s producentom Nickom Raskulineczom.
Zaujímavosti.
Skladba „Code of the Road“ je obsiahnutá v hrách a Test Drive Unlimited 2.
Štiav (Rumex)

Štiav (iné názvy: štiavička, štiavec; lat. "Rumex") je rod jednoročných, dvojročných alebo trvácich, dvojklíčnolistových rastlín, rozšírených asi v 200 druhoch v miernych pásmach všetkých svetadielov. Sú to prevažne rastliny s byľami, které obsadili rozličné biotopy. Niektoré druhy vyžadujú vlhké pôdy, iné suché a obvykle všetkým prospieva dostatok slnka, niektoré znášajúce aj zasolenú pôdu.
Opis.
Jednoročné, dvojročné alebo trváce rastliny s zväčša s prízemnou listovou ružicou a s priamou, vystúpavou či políhavou, obvykle vetvenou byľou, ktorá vyrastá z dlhšieho koreňa alebo článkovitého podzemku. Holé alebo chlpaté listy sú jednoduché, mäsité a často sa listy bazálne líšia od listov byľových, niekedy majú stopky, bývajú rôzne veľké, po obvode bývajú celokrajné alebo zvlnené a majú blanité prilístky.
Rastliny bývajú jednodomé, dvojdomé, niekedy polygamické a ich drobné kvety môžu byť obojpohlavné alebo sú funkčne iba jednopohlavné. Kvety vyrastajú v praslenoch a tvoria jednoduché či rozvetvené súkvetia, terminálne alebo úžľabné metliny či klasy, bývajú sfarbené zeleno alebo spoločne so stopkami sú ružovkasté až tehlovo červené. Kvet má okvetie zložené zo šiestich plátkov rastúcich v dvoch kruhoch, vonkajšie sú drobné a opadavé, vnútorné vytvárajú okolo rastúceho plodu ochranné krovky. V obojpohlavnom kvete je šesť tyčiniek so žltými až hnedastými peľnicami, z troch plodolistov zložený semenník s jediným vajíčkom a troch čnelkov so štetôčkovitými alebo perovitými bliznami, opeľované sú najčastejšie vetrom. Plody sú trojhranné, eliptické alebo vajcovité nažky obalené v krovkách.
Význam.
Ekonomický význam štiavov nie je veľký. Niektoré druhy, napr. štiav lúčny, bývajú pestované pre veľký obsah vitamínov A i C a ako prísady do šalátov a zeleninových polievok. Rastliny však obsahujú množstvo kyseliny šťaveľovej odburávajúcej z tela vápnik a pri konzumácii väčšieho množstva škodiacej. Niektoré druhy štiavu sa skrmujú dobytkom alebo sa skúšajú ako energetické plodiny na spaľovanie či výrobu bioplynu, napr. Rumex OK 2. Listy štiavu slúžia niekedy ako požerové rastliny húseniciam motýľov.
Mnohé druhy štiavu bývajú považované za obtiažne buriny či invázne druhy, ktoré sa rýchlo šíria po krajine a sú na obhospodarovaných pôdach ničené. Kvety štiavov majú veľké množstvá drobného peľu zanášeného vetrom na veľké vzdialenosti a u citlivých ľudí môžu vyvolať alergické reakcie.
Taxonómia.
Rod štiav je tvorený asi 200 druhmi, mnohé z nich sú variabilné a navzájom sa podobajú, ich určovanie je preto neľahké. Len v slovenskej prírode vyrastá, trvale alebo prechodne, týchto 24 druhov rodu štiav.
Hybridizácia.
V rode štiav dochádza často k hybridizácii, jej výsledkom je vznik mnohých krížencov a len niektoré z nich sú ďalej plodné. V slovenskej prírode sa objavuje stabilne alebo len príležitostne takmer 30 krížencov. Mezi nich patrí aj
Mike Watt

Michael David „Mike“ Watt (* 20. december 1957, Portsmouth, Virgínia, USA) je americký basgitarista, spevák a skladateľ. Trvalo nehrá v žiadnej skupine, ale hrá ako hosť či dočasný člen s kapelami ako Iggy Pop &amp; The Stooges a pod. Red Hot Chili Peppers mu venovali svoj album "Blood Sugar Sex Magik".
Diskografia.
Sólové albumy.
Všetky sólové albumy vyšli cez vydavateľstvo Columbia Records okrem tých, kde je napísané:
AtomicDrinks

AtomicDrinks bv je belgická spoločnosť vyrábajúca energetické nápoje so sídlom v Oelegem, časti mesta Antverpy. Založil ju Marc Lenaerts v roku 2001.
V roku 2010 sa stala súčasťou Energy Drinks Europe (EDE), asociácie predstavujúcej záujmy európskych výrobcov energetických nápojov.
Od roku 2019 pôsobí jej divízia s názvom AtomicDrinks Central Europe s.r.o., určená pre strednú Európu, so sídlom v Prahe.
Voľba prezidenta Poľskej republiky v roku 1926 (prvá)

Prvé v roku 1926 prezidentské voľby v Poľsku sa konali 31. mája (jedno kolo). Józef Piłsudski a Adolf Bniński požiadali o miesto prezidenta štátu pred Národným zhromaždením. Schôdzi predsedal maršalek Sejmu Maciej Rataj. V voľbe zvíťazil s počtom hlasov 292 (60 %) Józef Piłsudski.
Výsledky volieb.
Z dôvodu odmietnutia Piłsudského, ktorý neprijal funkciu prezidenta, sa konali opätovné voľby.
Papierové mestá (kniha)

Papierové mestá () je novela amerického spisovateľa a vloggera Johna Greena vydaná 16. októbra 2008 americkým knižným vydavateľstvom Dutton Books.
Novela rozpráva príbeh dospievajúceho protagonistu, Quentina „Q“ Jacobsena a jeho hľadanie Margo Roth Spiegelmanovej, jeho susedky a lásky z detstva. Počas hľadania Quentin a jeho priatelia Ben, Radar a Lacey zisťujú rôzne informácie o Margo.
Autor sa inšpiroval z jeho skúsenosti a poznatku o existencii „papierových miest“ počas výletu Južnou Dakotou. Debutovala na 5. poradí v zozname „"New York Times bestseller list"“ pre knihy pre mládež a v roku 2009 získala ocenenie Edgar Award za najlepšiu novelu pre mládež. 14. júla 2015 bola spoločnosťou 20th Century Fox vydaná filmová adaptácia s rovnakým menom – Papierové mestá.
Zraz

Zraz môže byť:
Voľba prezidenta Poľskej republiky v roku 1926 (druhá)

Druhé v roku 1926 prezidentské voľby v Poľsku sa konali 1. júna. Ignacy Mościcki, Adolf Bniński a Zygmunt Marek požiadali o miesto prezidenta štátu pred Národným zhromaždením. Schôdzi predsedal maršalek Sejmu Maciej Rataj. V prvom kole najviac hlasov získal Ignacy Mościcki (44,60 %). Keďže ani jeden z kandidátov v prvom kole nezískal nadpolovičnú väčšinu oprávnených voličov konalo sa druhé kolo. Do druhého kola postúpili všetci traja kandidáti. Voľby vyhral Ignacy Mościcki, ktorý v druhom kole získal 59,03 %.
Voľba prezidenta Poľskej republiky v roku 1933

Voľby prezidenta Poľskej republiky v roku 1933 sa konali 8. júna. Ignacy Mościcki požiadal o miesto prezidenta štátu pred Národným zhromaždením. Prezidentské voľby bojkotovali strany: Národná strana, Poľská strana kresťanskej demokracie, Národná robotnícka strana a Ľudová strana. Schôdzi predsedal maršalek Sejmu Kazimierz Świtalski. Voľby vyhral Ignacy Mościcki, ktorý v prvom kole získal 96,79 %.
Strana zelených (Švédsko)

Strana zelených () je švédska zelená politická strana. Bola založená v roku 1981 okruhom ľudí, ktorí sa angažovali v referende proti využívaniu jadrovej energie (prebehlo o rok skôr). Je členom Európskej strany zelených.
História.
Strana sa prvýkrát dostala do švédskeho parlamentu v roku 1988, neuspela v najbližších voľbách v roku 1991 a vrátila sa do neho o tri roky neskôr. V súčasnosti ju zastupuje 25 poslancov v švédskom parlamente a 2 v Európskom parlamente.
Strana je zameraná na ochranu životného prostredia a na práva menšín. K jej programovým prioritám tiež patrí odpor k členstvu Švédska v Európskej únii, k čomu vyžaduje nové referendum. Tiež sa usiluje o to, aby Švédsko ustúpilo od využívania jadrovej energie a nahradilo ju alternatívnymi zdrojmi.
Ako mnohé zelené strany, aj Strana zelených si nevolí predsedu, ale dvojicu svojich hovorcov. Dvojicu vždy tvoria muž a žena. Súčasnými hovorcami sú Gustav Fridolin a Isabella Lövin.
Düwag TW 601

TW 601 je prototyp motorového električkového vozňa, zakúpeného v roku 1970 spoločnosťou Üstra pre mestskú železnicu v Hannoveri.
Dejiny.
V roku 1965 bola zahájená výstavba podzemných koľajových úsekov a rekonštrukcia električkovej dopravy na mestský železničný systém v Hannoveri. Preto bolo nutné objednať nové vozne, lebo predtým prevádzkované vozne nespĺňali parametrov požadovaných pre mestskú železnicu. Nový vozeň mal byť obojsmerný, umožňovať prevádzku na tratiach s vysokými nástupišťami a mal disponovať väčším pohodlím pre cestujúcich. V roku 1970 Üstra objednala pre skúšobné jazdy dva prototypové vozne vo spoločnostiach Linke-Hofmann-Busch a Duewag (ev. č. 600, resp. 601). Prototypy boli o 15-30 cm širšie ako v tej dobe používané električky. Prototypy boli testované až do roku 1975, najmä na trase č. 14 medzi Oberricklingen a Kirchrode, a po uvedení do prevádzky vozňov TW 6000 boli vyradené. 
V roku 1975 bol vozeň ev. č. 601 prevezený do kanadského Vancouveru. Podnik Siemens-Canada plánoval používať električku ako demonštračný vozeň. K tomu ale nedošlo a v roku 1988 bola električka prevezená do Edmontonu, kde bola roku 2005 umiestnená v električkovom múzeu (Edmonton Radial Railway Society) a prevádzkovaná na linke High Level Bridge.
Združenie Förderverein Straßenbahn Hannover e.V., ktoré sa stará o historičké električky spoločnosti Üstra, požiadalo v roku 2013 edmontonské múzeum o možnosť vrátenia električky. Po dohode začalo združenie vyberať 75 000 eur na pokrytie nákladov na prepravu vozňa do Nemecka. Počas troch rokov získalo združenie potrebný finančný obnos a 18. októbra 2016 sa električka vrátila do Hannoveru.
Bully-les-Mines

Bully-les-Mines môže byť:
Carvin

Carvin môže byť:
Courrières

Courrières môže byť:
Zoznam vrcholov v Moravsko-sliezskych Beskydách

Zoznam vrcholov v Moravsko-sliezskych Beskydách zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk a Tisicovky.cz. Za hranicu pohoria je považovaná hranica rovnomenného geomorfologického celku.
Rouvroy

Rouvroy môže byť:
Dubovo-hrabové lesy lipové

Dubovo-hrabové lesy lipové sú podľa smernice Európskej únie o biotopoch európsky významným biotopom s kódom 9170. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu. Vytvára ho dub, hrab, lipa malolistá, lieska obyčajná a jedľa biela. Chýba smrek obyčajný.
Výskyt a stav na Slovensku.
Dubovo-hrabové lesy lipové – časť A.
Podľa Katalógu biotopov Slovenska mapovacia jednotka Ls2.3.1 Dubovo-hrabové lesy lipové – časť A (klasifikačná jednotka Ls2 Dubovo-hrabové lesy), biotop Dubovo-hrabové lesy lipové (2112300) - čiastočne, je súčasne rovnomenný európsky významný biotop 9170 Dubovo-hrabové lesy lipové.
Na Slovensku sa vyskytuje približne na ploche a v 4 územiach európskeho významu. 
Dubovo-hrabové lesy lipové – časť B.
Podľa Katalógu biotopov Slovenska mapovacia jednotka Ls2.3.2 Dubovo-hrabové lesy lipové - časť B patrí do klasifikačnej jednotky Ls2 Dubovo-hrabové lesy, biotop Dubovo-hrabové lesy lipové (2112300) - čiastočne. Je typom zmiešaných dubovo-hrabových lesov vyskytujúcich sa v kotlinách severnej časti Slovenska, ako sú Hornádska kotlina, Liptovská kotlina, Turčianska kotlina a pravdepodobne aj Žilinská kotlina. Vytvára ho dub, hrab, lipa malolistá, lieska obyčajná, jedľa biela s prímesou smreka obyčajného. 
Je biotopom národného významu, nepatrí medzi európsky významné biotopy.
Dubovo-hrabové lesy lipové – časť C.
Podľa Katalógu biotopov Slovenska mapovacia jednotka Ls2.3.3 Dubovo-hrabové lesy lipové - časť C patrí takisto do klasifikačnej jednotky Ls2 Dubovo-hrabové lesy, biotop Dubovo-hrabové lesy lipové (2112300). Je typom zmiešaných dubovo-hrabových lesov vyskytujúcich sa na Slovensku iba v Popradskej, Liptovskej kotline. Vytvára ich smrek obyčajný, hrab, lipa malolistá, jarabina vtáčia, lieska obyčajná, jedľa biela s prímesou duba.
Patrí do európsky významného biotopu 9410 Smrekové lesy.
Châteauneuf-sur-Charente

Châteauneuf-sur-Charente môže byť:
Ayen

Ayen môže byť:
Folklore (album)

Folklore (štylizované malými písmenami) je ôsmy štúdiový album americkej speváčky-skladateľky Taylor Swift. Bol vydaný 24. júla 2020 prostredníctvom Republic Records, len jedenásť mesiacov po speváčkinom siedmom albume, "Lover" (2019). Album bol vytvorený počas izolácie kvôli pandémii COVID-19 a produkovala ho spolu s Aaronom Dessnerom, a jej dlhoročným kolegom Jackom Antonoffom. "Folklore" bol vydaný len niekoľko hodín po jeho ohlásení na sociálnych sieťach. 
Zoznam skladieb.
Folklore – Štandardná edíciaFolklore – Deluxe edícia